**ОБЯВЛЕНИЕ**

Народното събрание, гр. София, пл. „Народно събрание” № 2, на основание чл. 10а, ал. 2 от Закона за държавния служител, чл. 14 от Наредбата за провеждане на конкурсите за държавни служители и заповед № АД-950-05-128/17.06.2019 г. на председателя на Народното събрание

**ОБЯВЯВА КОНКУРС**

**за длъжността „главен експерт - коректор” в дирекция „Редакция“ Държавен вестник” в Народното събрание.**

**1. Брой работни места,** за които е обявен конкурс за тази длъжност – 1 работно място.

**2. Кратко описание на длъжността: –** експертна длъжност, която има за цел: Изчитане и коригиране на странирания вестник, изискващи отлично владеене на езиковите норми на българския книжовен език, както и познаване на особеностите и спецификата на обнародването на материали както в официалния, така и в неофициалния раздел на „Държавен вестник“. Извършване на ревизии на изчетените и коригирани страници до окончателното завършване на броя на ДВ и предаването му за печат. Недопускане на грешки и спазване на сроковете от графика на вестника, за което е нужна концентрираност, прецизност, бързина и висок професионализъм. Ежедневно взаимодействие с редакторите, страньорите и другите звена в редакцията, тъй като добрата работа в екип и отговорното отношение към работния процес са предпоставка за качеството на крайния продукт на всеки брой преди изпращането му за печат.

**3. Минимални и специфични изисквания, предвидени в нормативните актове за заемане на длъжността:**

- минимална образователно-квалификационна степен, необходима за заемане на длъжността – бакалавър;

- минимален професионален опит за заемане на длъжността: 4 години

- минимален ранг за заемане на длъжността - IІI младши ранг;

**4. Допълнителни изисквания за длъжността:**

- предпочитана област, по която е придобито образованието – филология;

- компютърна грамотност – Офис пакет за MS Windows (Word, Excel, Power Point), Интернет, правно-информационни продукти и електронна поща.

**5. Минимален размер на основната заплата** – 1600 лв.

**6. Начин за провеждане на конкурса:**

- практически изпит и

- интервю.

**7. Необходими документи за кандидатстване:**

- Заявление по образец - Приложение 2 към чл. 17, ал. 1 от Наредба за провеждане на конкурсите за държавни служители;

- Декларация по чл. 17, ал. 2, т. 1 от Наредба за провеждане на конкурсите за държавни служители;

- Копие от документи за придобита образователно-квалификационна степен, допълнителна квалификация и правоспособност;

(Документи за степен на образование или професионална квалификация, издадени от други държави, се представят след преминала процедура за признаване на образованието от министъра на образованието и науката, чрез Националния център за информация и документация.)

- Копие от документи, удостоверяващи продължителността на професионалния опит – трудова, служебна, осигурителна книжка и др.

**8. Място и срок за подаване на документи:**

Подаването на заявлението и приложенията към него може да се извършва лично или чрез пълномощник на адрес: гр. София, пл. „Княз Александър І” № 1 (входа от бул. „Княз Дондуков”), стая 29, телефон 02/939 35 83 или 02/ 939 22 35 всеки работен ден от 10:00 до 12:30 и от 14:00 до 16:00 часа.

**Краен срок за подаване на документи – 27.06.2019 г.**

**9. Общодостъпно място, на което ще се обявяват списъците или други съобщения във връзка с конкурса** – информационното табло във фоайето на сградата на Народното събрание, гр. София, пл. „КнязАлександър І” № 1 (входа от бул. „Княз Дондуков”) и на интернет страницата на Народното събрание [www.parliament.bg](http://www.parliament.bg)

Длъжностната характеристика за конкурсната длъжност се предоставя на кандидатите при подаване на документи.

Образци на заявление за участие в конкурс и декларация по чл. 17, ал. 2, т. 1 от НПКДС могат да се изтеглят от следния Интернет адрес: [www.parliament.bg](http://www.parliament.bg) , в рубриката 44-то Народно събрание, секция „Конкурси“.